ประกาศคณะกรรมการนโยบายการร่วมลงทุนระหว่างรัฐและเอกชนเรื่อง หลักเกณฑ์วิธีการ และกรอบระยะเวลาในการเสนอโครงการพ.ศ. ๒๕๖๓ โดยที่เป็นการสมควรกำหนดหลักเกณฑ์ วิธีการและกรอบระยะเวลาในการเสนอโครงการ เพื่อให้การเสนอโครงการร่วมลงทุนมีหลักเกณฑ์ วิธีการและกรอบระยะเวลาที่กระชับ ชัดเจน และมีประสิทธิภาพอาศัยอำนาจตามความในมาตรา๒๐ (๘) และมาตรา ๓๑ แห่งพระราชบัญญัติการร่วมลงทุนระหว่างรัฐและเอกชนพ.ศ. ๒๕๖๒ คณะกรรมการนโยบายการร่วมลงทุนระหว่างรัฐและเอกชนออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศคณะกรรมการนโยบายการร่วมลงทุนระหว่างรัฐและเอกชนเรื่อง หลักเกณฑ์ วิธีการ และกรอบระยะเวลาในการเสนอโครงการ พ.ศ. ๒๕๖๓ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้รายงานการศึกษาและวิเคราะห์โครงการ หมายความว่ารายงานการศึกษาและวิเคราะห์โครงการตามมาตรา ๒๒แห่งพระราชบัญญัติการร่วมลงทุนระหว่างรัฐและเอกชน พ.ศ. ๒๕๖๒หลักการของโครงการร่วมลงทุน หมายความว่าหลักการของโครงการร่วมลงทุนตามมาตรา ๒๘ แห่งพระราชบัญญัติการร่วมลงทุนระหว่างรัฐและเอกชนพ.ศ. ๒๕๖๒ข้อ ๔ กรณีโครงการร่วมลงทุนใดยังไม่เป็นโครงการภายใต้แผนการจัดทำโครงการร่วมลงทุนแต่หน่วยงานเจ้าของโครงการประสงค์จะดำเนินการโดยการร่วมลงทุนระหว่างรัฐและเอกชน ให้หน่วยงานเจ้าของโครงการเสนอต่อรัฐมนตรีกระทรวงเจ้าสังกัดเพื่อพิจารณาให้ความเห็นชอบการเสนอขอบรรจุโครงการร่วมลงทุนดังกล่าวในแผนการจัดทำโครงการร่วมลงทุนต่อสำนักงานเพื่อเสนอต่อคณะกรรมการเพื่อขอความเห็นชอบให้ดำเนินการปรับปรุงแผนการจัดทำโครงการร่วมลงทุนเมื่อคณะกรรมการให้ความเห็นชอบการปรับปรุงแผนการจัดทำโครงการร่วมลงทุนตามวรรคหนึ่งแล้วจึงพิจารณาให้ความเห็นชอบหลักการของโครงการร่วมลงทุนต่อไปได้ ข้อ ๕ ในกรณีที่หน่วยงานเจ้าของโครงการเห็นว่ามีความจำเป็นต้องกำหนดมาตรการสนับสนุนเพื่อให้โครงการร่วมลงทุนบรรลุวัตถุประสงค์ซึ่งต้องมีการดำเนินการตามกฎหมายอื่นที่เกี่ยวข้องกับการสนับสนุนนั้นในขั้นตอนการเสนอโครงการให้หน่วยงานเจ้าของโครงการดำเนินการให้เป็นไปตามกฎหมายดังกล่าวข้อ ๖ ภายในหกสิบวันนับแต่วันที่ได้รับการเสนอเรื่องจากหน่วยงานเจ้าของโครงการ ให้รัฐมนตรีกระทรวงเจ้าสังกัดพิจารณาหลักการของโครงการร่วมลงทุนพร้อมกับรายงานการศึกษาและวิเคราะห์โครงการให้แล้วเสร็จในกรณีที่รัฐมนตรีกระทรวงเจ้าสังกัดไม่เห็นชอบตามที่หน่วยงานเจ้าของโครงการเสนอ ให้แจ้งเหตุผลที่ไม่เห็นชอบแก่หน่วยงานเจ้าของโครงการพร้อมกำหนดเวลาในการปรับปรุงแก้ไขเพิ่มเติมหลักการของโครงการร่วมลงทุนหรือรายงานการศึกษาและวิเคราะห์โครงการเพื่อนำเสนอรัฐมนตรีกระทรวงเจ้าสังกัดอีกครั้งภายในสิบห้าวันนับแต่วันที่รัฐมนตรีกระทรวงเจ้าสังกัดให้ความเห็นชอบตามวรรคหนึ่งแล้ว ให้หน่วยงานเจ้าของโครงการจัดส่งหลักการของโครงการร่วมลงทุนและรายงานการศึกษาและวิเคราะห์โครงการที่ได้รับความเห็นชอบให้สำนักงานนำเสนอต่อคณะกรรมการเพื่อพิจารณาต่อไปข้อ ๗ ภายในสามสิบวันนับแต่วันที่ได้รับหลักการของโครงการร่วมลงทุนและรายงานการศึกษาและวิเคราะห์โครงการที่ได้รับความเห็นชอบจากรัฐมนตรีกระทรวงเจ้าสังกัดสำนักงานอาจจัดการประชุมร่วมกับหน่วยงานที่เกี่ยวข้องเพื่อหารือเกี่ยวกับความครบถ้วนของข้อมูลเมื่อสำนักงานเห็นว่าหลักการของโครงการร่วมลงทุนและรายงานการศึกษาและวิเคราะห์โครงการมีความครบถ้วนแล้วภายในหกสิบวัน ให้สำนักงานเสนอคณะกรรมการเพื่อพิจารณาให้ความเห็นชอบในหลักการของโครงการร่วมลงทุนต่อไปในการเสนอเรื่องตามวรรคหนึ่ง ให้มีความเห็นของสำนักงานสภาพัฒนาการเศรษฐกิจและสังคมแห่งชาติและหน่วยงานที่เกี่ยวข้องเสนอประกอบการพิจารณาไปพร้อมกันและในกรณีที่โครงการนั้นจะต้องมีการใช้จ่ายงบประมาณรายจ่ายของแผ่นดิน ให้มีความเห็นของสำนักงบประมาณหรือในกรณีที่ต้องมีการใช้จ่ายเงินจากเงินกู้ที่เป็นหนี้สาธารณะให้มีความเห็นของสำนักงานบริหารหนี้สาธารณะประกอบการพิจารณาด้วยโดยให้จัดส่งความเห็นดังกล่าวต่อสำนักงานตามกรอบระยะเวลาที่สำนักงานกำหนดในกรณีที่ปรากฏว่ารายงานการศึกษาและวิเคราะห์โครงการมีข้อมูลไม่ครบถ้วนหรือหลักการของโครงการร่วมลงทุนมีความไม่ครบถ้วนหรือไม่ชัดเจนเพียงพอต่อการเสนอต่อคณะกรรมการเพื่อพิจารณา ให้สำนักงานขอให้หน่วยงานเจ้าของโครงการจัดส่งข้อมูลเพิ่มเติมตามกรอบระยะเวลาที่สำนักงานกำหนดในกรณีที่หน่วยงานเจ้าของโครงการจัดส่งข้อมูลเพิ่มเติมตามวรรคสามหากหน่วยงานเจ้าของโครงการ พิจารณาว่าการจัดส่งข้อมูลเพิ่มเติมดังกล่าวเป็นเหตุให้ต้องปรับปรุงแก้ไขหลักการของโครงการร่วมลงทุนหรือรายงานการศึกษาและวิเคราะห์โครงการที่ได้รับความเห็นชอบจากรัฐมนตรีกระทรวงเจ้าสังกัดให้หน่วยงานเจ้าของโครงการเสนอรัฐมนตรีกระทรวงเจ้าสังกัดพิจารณาหลักการของโครงการร่วมลงทุนพร้อมกับรายงานการศึกษาและวิเคราะห์โครงการที่ได้ปรับปรุงข้อมูลและให้ดำเนินการตั้งแต่ข้อ ๖ ทั้งนี้กรณีที่หน่วยงานเจ้าของโครงการพิจารณาว่าการจัดส่งข้อมูลเพิ่มเติมตามวรรคสาม ไม่เป็นเหตุให้ต้องปรับปรุงแก้ไขหลักการของโครงการร่วมลงทุนหรือรายงานการศึกษาและวิเคราะห์โครงการที่ได้รับความเห็นชอบจากรัฐมนตรีกระทรวงเจ้าสังกัดให้หน่วยงานเจ้าของโครงการจัดส่งข้อมูลเพิ่มเติมให้สำนักงานพร้อมทั้งเสนอรัฐมนตรีกระทรวงเจ้าสังกัดเพื่อทราบในคราวเดียวกันและเมื่อสำนักงานได้รับข้อมูลเพิ่มเติมดังกล่าวแล้ว สำนักงานอาจจัดการประชุมตามวรรคหนึ่งหรือหากสำนักงานเห็นว่าหลักการของโครงการร่วมลงทุนและรายงานการศึกษาและวิเคราะห์โครงการมีความครบถ้วนแล้วให้สำนักงานเสนอคณะกรรมการเพื่อพิจารณาให้ความเห็นชอบในหลักการของโครงการร่วมลงทุนภายในหกสิบวันข้อ ๘ เมื่อคณะกรรมการให้ความเห็นชอบหลักการของโครงการร่วมลงทุนให้สำนักงานแจ้งผลการพิจารณาของคณะกรรมการให้รัฐมนตรีกระทรวงเจ้าสังกัดภายในสิบห้าวันนับแต่วันที่คณะกรรมการให้ความเห็นชอบมติดังกล่าวและให้รัฐมนตรีกระทรวงเจ้าสังกัดนำเสนอหลักการของโครงการร่วมลงทุนดังกล่าวต่อคณะรัฐมนตรีภายในหกสิบวันนับแต่วันที่ได้รับแจ้งผลการพิจารณาของคณะกรรมการหรือภายในกรอบระยะเวลาที่คณะกรรมการกำหนดเพื่อคณะรัฐมนตรีพิจารณาอนุมัติให้ดำเนินโครงการร่วมลงทุนตามหลักการนั้นต่อไปในกรณีที่คณะกรรมการไม่เห็นชอบกับหลักการของโครงการร่วมลงทุนให้แจ้งเหตุผลที่ไม่เห็นชอบแก่รัฐมนตรีกระทรวงเจ้าสังกัด พร้อมกำหนดเวลาในการปรับปรุงแก้ไขเพิ่มเติมหลักการของโครงการร่วมลงทุนเพื่อให้หน่วยงานเจ้าของโครงการดำเนินการและนำเสนอรัฐมนตรีกระทรวงเจ้าสังกัดอีกครั้งตามมาตรา ๒๘ แห่งพระราชบัญญัติการร่วมลงทุนระหว่างรัฐและเอกชน พ.ศ. ๒๕๖๒ โดยให้ดำเนินการตั้งแต่ข้อ๖ข้อ ๙ ในกรณีที่คณะกรรมการได้กำหนดกรอบระยะเวลาการเสนอโครงการร่วมลงทุนใดไว้เป็นการเฉพาะตามมาตรา ๒๖ แห่งพระราชบัญญัติการร่วมลงทุนระหว่างรัฐและเอกชน พ.ศ. ๒๕๖๒ ให้การเสนอโครงการร่วมลงทุนดังกล่าวดำเนินการตามกรอบระยะเวลาที่คณะกรรมการกำหนดประกาศ ณวันที่ ๒๘ พฤษภาคม พ.ศ. ๒๕๖๓สมคิด จาตุศรีพิทักษ์รองนายกรัฐมนตรีประธานกรรมการนโยบายการร่วมลงทุนระหว่างรัฐและเอกชนชญานิศ/ธนบดี/จัดทำ๑๔ สิงหาคม ๒๕๖๓สุภาทิพย์/ตรวจ๒๔ สิงหาคม ๒๕๖๓[๑] ราชกิจจานุเบกษาเล่ม ๑๓๗/ตอนพิเศษ ๑๓๘ ง/หน้า ๒๕/๑๒ มิถุนายน ๒๕๖๓